armvectores/hy_wikipedia_2023 huggingface dataset:
(4551) Կոխրան

(4551) Կոխրան (անգլ.՝ Cochran), աստերոիդ աստերոիդների հիմնական գոտում։ Հայտնաբերվել է 1979 թվականի հունիսի 28-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,429181 ա. մ., առավելագույնը մոտենում է 1,781 ա. մ. հեռավորության վրա և հեռանում 3,0774 ա. մ.։ Արեգակի շուրջ մեկ ամբողջական պտույտ է կատարում 1382,89 երկրային օրվա ընթացքում, իր ուղեծրով շարժվելով միջինում 0,260324 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,12° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4551) Կոխրան աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(682) Հագար

(682) Հագար (անգլ.՝ Hagar), աստերոիդ աստերոիդների հիմնական գոտում։ Հայտնաբերվել է 1909 թվականի հունիսի 17-ին Աուգուստ Կոպֆի կողմից Հայդելբերգում։
Միջին հեռավորությունը Արեգակից կազմում է 2,652791 ա. մ., առավելագույնը մոտենում է 2,1902 ա. մ. հեռավորության վրա և հեռանում 3,1153 ա. մ.։ Արեգակի շուրջ մեկ ամբողջական պտույտ է կատարում 1578,17 երկրային օրվա ընթացքում, իր ուղեծրով շարժվելով միջինում 0,228113 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,5° անկյուն։
Հագար աստերոիդը պատկանում է Էվնոմիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 2,54 - 2,72 ա. մ. միջակայքում ընկած մեծ կիսաառանցքներով, ունեն 11,6°-14,8° ուղեծրի թեքում և 0,121-0,180 էքսցենտրիսիտետ։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(682) Հագար աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ակի Ավնի

Ակի Ավնի (եբր.` אקי אבני‎, ապրիլի 27, 1967(1967-04-27), Ռեխովոտ, Իսրայել), իսրայելցի դերասան։


== Կենսագրություն ==
Ակի Ավնին ծնվել է 1967 թվականի ապրիլի 27-ին Իսրայելի Ռեհովոտ քաղաքում։
Աշխատել է BBC-ում, 1987-1988 թվականներին ծառայել է Թել Ավիվի բանակում, որտեղ նրան շնորհվել է սերժանտի կոչում։ Դրանից հետո աշխատել է որպես ծաղրածու, բարեգործական ծրագրերի է մասնակցել` հիվանդ երեխաներին ուրախացնելով, նաև նկարահանվել է տարբեր գովազդներում։ Սովորել է Յորամա Լևենշտեյնի դերասանական ստուդիայում։
2001-2008 թվականներին Ակին ապրել է իսրայելցի մոդել, Սենդի Բարի հետ, նրանցից ծնվել է 1 տղա, սակայն 2008 թվականին նրանք բաժանվել են։


== Ծանոթագրություններ ==


== Արտաքին հղումներ ==
Պաշտոնական կայք
Ակի Ավնին` Internet Movie Database կայքում
תרבות ובידורArchived 2015-01-18 at the Wayback Machine.
Հայտնիների խոսքերը` Ակի Ավնիի մասին: Archived 2016-03-06 at the Wayback Machine.
Սեժե (գետ)

Սեժե, գետ Ռուսաստանում, հոսում է Կրասնոդարի երկրամասով։ Գետաբերանը գտնվում է Գունայկա գետի ձախ ափից 14 կմ հեռավորության վրա։ Գետի երկարությունը կազմում է 13 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Կուբանի ավազանային շրջանին, գետի ջրերի կառավարման գլխավոր կենտրոնը՝ Պշիշ։ Գետի գետային ավազանն է Կուբանը։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 06020001212108100005164
Կոդը ըստ հիդրոլոգիական հետազոտության (ՌԴ) — 108100516
Ավազանի կոդը — 06.02.00.012
Ծավալի համարը ըստ ՌԴ-ի — 08
Թողարկումը ըստ ՌԴ-ի — 1


== Ծանոթագրություններ ==
Կովելի շրջան

Կովելի շրջան (ուկրաիներեն՝ Ковельський район), շրջան Ուկրաինայի Վոլինի մարզում։
Ստեղծվել է 1944 թվականին։ Վարչական կենտրոնը՝ Կովել։


== Աշխարհագրություն ==
Շրջանի տարածքի մակերեսը կազմում է 1723 կմ²։


== Բնակչություն ==
2005 թվականի մարդահամարի արդյունքներով շրջանում բնակվում էր 43340 մարդ։ Բնակչության խտությունը կազմում էր 25,15 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Ալիս Հեքիմբաշյան

Ալիս Արամի Հեքիմբաշյան (հունվարի 14, 1943(1943-01-14), Թավրիզ, Իրան), հայ օպերային երգչուհի, բեմադրիչ։ Հայաստանի վաստակավոր արտիստ (2008)։


== Կենսագրություն ==
Ալիս Հեքիմբաշյանը ծնվել է 1943 թվականի հունվարի 14-ին, Իրանի Թավրիզ քաղաքում։ 1947 թվականին Հեքիմբաշյանների ընտանիքը հայրենադարձել է։ Սովորել է Երևանի Ստեփան Շահումյանի անվան միջնակարգ դպրոցում, այնուհետև՝ Երևանի Ռոմանոս Մելիքյանի անվան երաժշտական ուսումնարանում։ 1970 թվականին ավարտել է Երևանի Կոմիտասի անվան պետական կոնսերվատորիան, 1997 թվականին՝ Երևանի թատրոնի և կինոյի պետական ինստիտուտի ռեժիսորական բաժինը։
1974 թվականից եղել է Երևանի Ալեքսանդր Սպենդիարյանի անվան օպերայի և բալետի պետական թատրոնի մեներգչուհի, 1997 թվականից՝ ռեժիսոր։ 1974 թվականից դասավանդում է Երևանի Ռոմանոս Մելիքյանի անվան երաժշտական ուսումնարանում, 1997 թվականից՝ Երևանի Կոմիտասի անվան պետական կոնսերվատորիայում։ Երգացանկում ընդգրկված են Կոմիտասի, Տիգրան Մանսուրյանի, Էդուրադ Միրզոյանի, Ալեքսանդր Հարությունյանի, Վահրամ Բաբայանի և այլոց գործերից։


== Օպերային ներկայացումներ ==


== Պարգևներ և մրցանակներ ==
Հանրապետական միութենական մրցույթների և փառատոների դափնեկիր (Վոլգոգրադ՝ 1963 թ., 1969 թ., 1975 թ. Երևան՝ 1971 թ.)
Հայաստանի վաստակավոր արտիստ (2008)


== Ծանոթագրություններ ==
Ռուդոլֆ Գոկլենիուս

Ռուդոլֆ Գոկլենիուս (գերմ.՝ Rudolf Goclenius, մարտի 1, 1547, Քորբախ, Կասելի ադմինիստրատիվ օկրուգ, Հեսսեն, Գերմանիա - հունիսի 8, 1628(1628-06-08), Մարբուրգ, Giessen Government Region, Հեսսեն, Գերմանիա), հին բողոքական նեոսխոլաստիկայի ներկայացուցիչ, Ֆիլիպ Մելանխթոնի ուսմունքի հետևորդ։


== Կենսագրություն ==
Ծնվել է Կորբախում (ներկայումս՝ Վալդեկ Գրանկենբերգ, Հեսսեն)։ Նրա ավագ որդին՝ Ռուդոլֆ Գոկլինիուս Կրտսերը կամ պարզապես Ռուդոլֆ Գոկլենիուսը, Մարբուրգում եղել է պրոֆեսոր, ինչպես նաև նշանավոր մաթեմատիկոս։ Նա նաև աշխատել է ժանտախտի դեմ պայքարում։ Վերջինս հայտնիություն ձեռք բերեց այդ հիվանդության բուժմանն ուղղված զարմանահրաշ ծրագրով։ Ռուդոլֆ Գոկլենիուսը սովորել է Մարբուրգում, որտեղ 1601 թվականին ստացել է բժշկական գիտությունների, 1608 թվականին՝ ֆիզիկական գիտությունների, 1612 թվականին մաթեմատիկական գիտությունների դոկտորի աստիճան։
Հայտնի է նրանով, որ 1590 թվականին առաջին անգամ հիշատակել է «հոգեբանություն» տերմինը, որն հետագայում (1594 թվականին) օգտագործել է իր աշակերտ Օտտո Կասմանը։
Ստեղծել է «Փիլիսոփայական բառարան» („Lexicon philosophicum, quo tanquam clave philisophiae fores aperiunter“. 1613), որտեղ առաջին անգամ տվել է «գոյաբանության» և «անտինոմիա» տերրմինների բացատրությունները։


== Ստեղծագործություններ ==
Partitionum dialectarum libri duo․ 1595․
Isagoge in Organum Aristotelis․ 1598․
Phisiologia crepitus ventris․ 1607․
De peste febrique pestilentialis causis․ 1607․
Uranoscopia, chiroscopia, metoposcopia, ophtalmoscopia․ 1608․
De magnetica curatione vulnerum․ 1608․
Lexicon philosophicum graecum․ 1615․
Synanthrosis magnetica․ 1617․
Problemata logica, pars I 1589, pars II 1590, Pars I-V 1594․
Partitio dialectica, Frankfurt 1595 ․
Isagoge in peripateticorum et scholasticorum primam philosopiam, quae dici consuevit metaphysica, 1598․
Institutionum logicarum de inventione liber unus, Marburg 1598 ․
P. Rami Dialectica cum praeceptorum explicationibus, Oberursel 1600․
Physicae completae speculum, Frankfurt 1604․
Dilucidationes canonum philosophicorum, Lich 1604․


== Գրականություն ==
Marco Lamanna, La nascita dell'ontologia nella metafisica di Rudolph Göckel (1547-1628), Hildesheim: Georg Olms, 2013.
Krstic, K. “The Author of the Term “Psychology”. Classics in the History of Psychology. 1964.


== Ծանոթագրություններ ==


== Արտաքին հղումներ ==
Սուարեզի և Կանտի գոյաբանությանը նվիրված հետազոտությունների զարգացումներից ծնվեց գոյաբանությունը
Այդ ամենը տեղի ունեցավ 1560-ից 1770 թվականների միջև ընկած ժամանակահատվածում Archived 2012-12-05 at Archive.is
Ջուսթո Տրաինա

Ջուսթո Տրաինա (սեպտեմբերի 19, 1959(1959-09-19), Պալերմո, Իտալիա), Հռոմի պատմության պրոֆեսոր Փարիզի IV Սորբոնի համալսարանում։ Հին աշխարհի պատմության պրոֆեսոր է, Փարիզում «Collège de France» ակադեմիական ինստիտուտի բյուզանդական քաղաքակրթության և պատմության կենտրոնի կովկասագիտական հետազոտական խմբի անդամ։ Սովորել է Իտալիայում և Ֆրանսիայում։ Դասավանդել է Հռոմեական Կայսրության պատմություն Պերուջիայի, Լեչչեի և Փարիզ VIII համալսարաններում, ինչպես նաև գրաբար՝ Լուվենի համալսարանում։ Մի շարք գրքերի և հոդվածների հեղինակ է, վերջինը՝ «մ. թ. 428 թ.», Միջերկրածովյան աշխարհի տիեզերական պատմությունն է Ատլանտյան օվկիանոսից մինչև Պարսկաստան՝ կենտրոնացած միայն 428 թ.-ի վրա։ Տրաինան հայագիտական հետազոտությունների միջազգային ասոցիացիայի խորհրդի անդամ է, «Իրան և Կովկաս» միջազգային պարբերականի փոխտնօրենն է և «Le Muséon» պարբերականի խմբագրական խորհրդի անդամ։ Ներկայումս Տրաինան զբաղվում է Մեծ Հայքի (Ք. ա. 188 - մ. թ. 428) հնագույն թագավորության պատմությամբ։
Նրա La resa di Roma. Battaglia a Carre, 9 giugno 53 a.C գիրքը 2011 թվականին շահել է «Cherasco Storia» մրցանակը։


== Աղբյուրներ ==


== Արտաքին հղումներ ==
Ջուսթո Տրաինա, Curriculum vitae
Աբդիշ-Ատա

«Աբդիշ-Ատա» (ղրղզ.՝ Абдыш-Ата Кант Футбол Клубу, Abdyş-Ata Qant Futbol Klubu), ղրղզական ֆուտբոլային ակումբ։ Հիմնադրվել է 1992 թվականին։ Հանդես է գալիս Ղրղզստանի բարձրագույն լիգայում։


== Պատմություն ==


=== 2001 թվականի շրջան ===
Թիմը վերջնականապես հիմնադրվել է 2001 թվականին։ Իր կարիերան սկսել է երկրի հյուսիսային շրջանների 1-ին լիգայից։ «Աբդիշ-Ատան» իր առաջին խաղում խաղացել է թալասյան ակումբ Բոո- Թերեկի հետ 3:1։ Առաջին շրջանի արդյունքների համաձայն «Աբդիշ-Ատա» գրավել է 2-րդ տեղը, պարտվել Ռոուր-Գվարդիային եզրափակիչ փուլում, Պրեմիեր լիգա դուրս գալուց առաջ։


== 2002 թվականի շրջան ==
Հաջորդ փուլը՝ տեղի է ունեցել 2002 թվականին, այդ շրջանում թիմը ավելի մեծ հաջողություններ ունեցավ։ Եզրափակիչ փուլում հաղթելով Լուչ Ալտին-Տալային դուրս է գալիս Պրեմիեր լիգա։


== 2003 թվականի շրջան ==
Բարձրագույն լիգայում իր առաջին խաղում թիմը դուրս է եկել Ժաիր-Բատիրու թիմի դեմ՝ Կարա-Բալտայից։ Օգոստոսի 2-ին պարտություն է կրել այդ ժամանակվա լավագույն ղազախական թիմի՝ ՍԿԱ-ՊՎՈ-ին 2:1 հաշվով։ Շրջանի արդյունքների համաձայն, Աբիշ-Ատան մրցույթի մրաշարային աղյուսակում գրավել է 7-րդ տեղը։ Շրջանը թիմի համար ոչ այնքան լավ։


== Վերջին շրջան ==
Շրջանի սկզբում՝ 2006 թվականին, գլխավոր մարզիչի պաշտոնն է ստացել Ալեքսանդր Կալաշնիկովը, Մոսկվայի՝ Սպարտակ և Լոկոմոտիվ ակումբների նախկին խաղացողը։ Փորձառու մասնակից, որը հասել է մինչև կարա-սուիրյան Ժաշտիկ-Ակ-Ալտին, այնտեղից իր հետ բերելով երկու հեռանկարային խաղացողներ։ Խուրշիդ Լուտֆուլաևը և Բակիտ Մամատովը։ Աբդիշ-Ատի թիմի հարձակվողական մասում մեծ դեր ունեցավ ուժեղ հարված ունեցող, Վյաչեսլավ Պրյանիշնիկով։
2006-2009 թվականների շրջաններում Աբդիշ-Ատան մրցաշարային աղյուսակում, անընդմեջ գրավում էր 2-րդ տեղը։ 2012 թվականի շրջանը թիմը ավարտեց 5-րդ տեղում։


== Նվաճումներ ==
Ղազախստանի գավաթ Հաղթող (1)։ 2022
Հաղթողներ (3) — 2007, 2009, 2011Ալա-Տուի գավաթՀաղթողներ (1) — 2010


== Թիմի կազմը ==
Note: Flags indicate national team as has been defined under FIFA eligibility rules. Players may hold more than one non-FIFA nationality.


== Հայտնի խաղացողներ ==
 Վլադիսլավ Վոկլով
 Էմիլ Կենժիսարև
 Վալերի Կիչին
 Անտոն Զեմլյանուխին
 Սիգիտով Կիրիլ
 Պավել մատյաշ
 Միրլան Էշենով


== Արտաքին հղումներ ==
Career stats by KLISF
Profile at sport.kg Archived 2011-07-23 at the Wayback Machine.
Abdish-Ata page – Sport.kg Archived 2007-10-01 at the Wayback Machine.
Summer transfers 2012(չաշխատող հղում)
Լոզովատա

Լոզովատա (ուկրաիներեն՝ Лозовата), գյուղ Ուկրաինայի Վիննիցայի մարզի Տեպլիկի շրջանում։
2001 թվականի տվյալներով Լոզովատա գյուղում բնակվում էր 173 մարդ։ Բնակավայրը զբաղեցնում է 0,15 կմ² տարածք։ Բնակչության խտությունը կազմում էր 1153,33 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆեռան Բել Աքսենսի

Անտոնիո Ռոլդան Մոնես (իսպ.՝ Ferran Bel Accensi, հունիսի 1, 1965(1965-06-01), Տորտոսա, Terres de l'Ebre, Tarragona Province, Կատալոնիա, Իսպանիա), իսպանացի պետական և քաղաքական գործիչ, Իսպանիայի 11-րդ և 12-րդ գումարման պատգամավորական ժողովի անդամ։


== Կենսագրություն ==
Անտոնիո Ռոլդան Մոնեսը ծնվել է 1965 թվականի հունիսի 1-ին Տորտոսայում։ Սովորել է Բարսելոնայի համալսարանի տնտեսագիտության և բիզնես-կառավարման բաժինը։
1991 թվականին նրա նախաձեռնությամբ հիմնադրվել է մի ընկերություն, որտեղ նա աշխատել է, որպես հարկային խորհրդատու։ Դրանից հետո եղել է Բարսելոնայի պետական համալսարանի դոցենտ, 1990-2005 թվականներից՝ պրոֆեսոր։
2003 թվականին Իսպանիայում կայացած քաղաքային ընտրությունների արդյունքում ընտրվել է Տորտոսայի քաղաքային խորհրդի ղեկավար։ 2007 թվականին դարձել է Տորտոսայի քաղաքապետ։ Այս պաշտոնում վերջինս վերահաստատվել է 2011 թվականի տեղական ինքնակառավարման մարմինների և 2015 թվականի քաղաքային ընտրություններում։ 2015 թվականի ընտրություններում հաղթանակել է ճնշող մեծամասնությամբ։
2003 թվականից 2007 թվականներին Ֆեռան Բել Աքսենսին եղել է տարածաշրջանային խորհրդի նախագահ։ 2011 թվականի ընտրություններում դարձել է Տառագոնայի ինքնավար համայնքի սենատոր, իսկ 2015-2016 թվականների ընդհանուր ընտրությունների արդյունքում դարձել է ժողովրդավարության և ազատության հարցերով տեղակալ։
Հունիսի 16-ից զբաղեցնում է Իսպանիայի Կորտեսի պատգամավորի աթոռը՝ Կատալոնիայի Եվրոպական Դեմոկրատական կուսակցությունից։


== Ծանոթագրություններ ==
PHP արտոնագիր

PHP արտոնագիրը բաց կոդով ծրագրային ապահովման արտոնագիր է, որն օգտագործում է PHP ծրագրավորման լեզուն։ Արտոնագիրն հաստատված է OSI-ի կողմից, սակայն PHP անվան օգտագործման սահմանափակման պատճառով անհամատեղելի է GPL-ի հետ։


== Արտոնագրի պայմանները ==
PHP արտոնագիրը open source նախատեսված է ընթացիկ կոդերի տարածումը խթանելու համար։ Արտոնագիրը թույլ է տալիս տարածել նյութերը ընթացիկ կամ բինար ձևով, փոփոխություններով կամ առանց դրանց՝ հետևելով հետևյալ պայմաններին՝

PHP արտոնագրի տեքստի ներառումը,
ապրանքի անվան մեջ PHP բառը չի կարող ներառվել առանց PHP Group-ի կողմից գրավոր հաստատման,
հետևյալ նախազգուշացումը պետք է ներառվի նյութերի տարածման ցանկացած ձևում՝


== Ծանոթագրություն ==


== Հղումներ ==
PHP Licensing
Բարության համաշխարհային օր

Բարության համաշխարհային օրվա միջազգային պահպանումը նոյեմբերի 13-ին է։ Այն ներկայացվել է 1998 թվականին, Համաշխարհային Բարության շարժման կոալիցիա ազգերի բարության ՀԿ-ների կողմից։ Այն նշվում է շատ երկրներում, այդ թվում՝ Կանադայում, Ճապոնիայում, Ավստրալիայում, Նիգերիայի և Արաբական Միացյալ Էմիրություններում։ 2009 թվականին, Սինգապուրը առաջին անգամ նշել է օրը։ Իտալիան և Հնդկաստանը նույնպես նշում են այդ օրը։ Մայքլ Լլոյդի խնդրանքով 2010 թվականին սպիտակ NSW ֆեդերացիայի ծնողների եւ քաղաքացիների ասոցիացիան նամակ է հղում նախարարի NSW վարչության կրթությանը որպեսզի համաշխարհային բարության օրը տեղադրվի NSW դպրոցի օրացույցում։ 2012 թվականին, Ավստրալիայի համաշխարհային բարության նախագահի խնդրանքով, բարության համաշխարհային օրը տեղ է գտել դաշնային դպրոցի օրացույցում, ապա կրթության նախարարը, Early Childhood և Youth The Hon Peter Garrett-ը աջակցություն է ցուցաբերել համաշխարհային բարության տոն օրվան։ Այդ տոնը նշվում է ավելի քան 9000 դպրոցներում։ Այժմ դպրոցները ողջ աշխարհում տոնում են համաշխարհային բարության օրը և աշխատանքը տեղական ՀԿ-ներում ինչպիսիք են, որ Be Kind People և Life Vest Inside In the USA ծրագրերը։ Միջոցառումները ներառում են ամուր գրկախառնումներ, բարուրյան քարտեր և գլոբալ Ֆլեշմոբ, որն համակարգվում է Orly Wahba ԱՄՆ-ից, տեղի է ունեցել 15 երկրներում և 33 քաղաքներում, պատկերների միջոցառման հետ Նյու Յորքի մեծ էկրաններին։ Համաշխարհային բարության օրը կարևորում է լավ գործեր, համայնքին տալով դրական ուժ և ոնդհանուր առմամբ ուսուցանում է բարություն որը կապում է մեզ։ Բարության քարտերը շարունակական գործունեություն ունեն, որը պետք է անցնի բարեւթյան ճանաչողական ակտ կամ խնդրի, որ բարության ակտ անվի։
Ըստ Gulf News-ի դա մի օր է, որը քաջալերում է անհատներին, անտեսելով սահմանները, ռասան և կրոնը։


== Տես նաև ==
Կամավորների միջազգային օր


== Արտաքին հղումներ ==
http://sg.news.yahoo.com/cna/20091113/tap-021-singapore-celebrates-world-kindn-231650b.html(չաշխատող հղում)
http://gulfnews.com/news/gulf/uae/general/gulf-news-readers-celebrate-world-kindness-day-1.526824
http://wavesofkindness.org/
Աշխարհի առաջնության եզրափակիչ 1938

Աշխարհի առաջնության եզրափակիչ 1938, Աշխարհի առաջնության եզրափակիչ հանդիպում։ Տեղի է ունեցել 1938 թվականի հունիսի 19-ին, Փարիզի «Տտադ Օլիմպիկ» մարզադաշտում։ Խաղը տեղի է ունեցել Իտալիայի և Հունգարիայի հավաքականների միջև։ Չեմպիոն է դարձել Իտալիայի հավաքականը, որը Հունգարիայի հավաքականին հաղթել է 4։2 հաշվով։ Հանդիպման 6-րդ րոպեին Իտալիայի հավաքականը բացել է խաղի հաշիվը, բայց 2 րոպե հետո Հունգարիայի հավաքականը հավասարեցրել է հանդիպումը։ Ի վերջո հանդիպումը ավարտվել է 4։2 հաշվով։


== Խաղի հաշիվը ==


== Տես նաև ==
Ֆուտբոլի աշխարհի առաջնություն 1938


== Ծանոթագրություններ ==


== Արտաքին հղումներ ==
1938 FIFA World Cup Final planetworldcup.com
Մուհամեդ Հայկալ

Մուհամեդ Հուսեին Հայկալ (արաբ․՝ محمد حسين هيكل‎‎, օգոստոսի 20, 1888(1888-08-20), Մանսուրա, Եգիպտոսի խեդիվատ, Օսմանյան կայսրություն - դեկտեմբերի 8, 1956(1956-12-08), Կահիրե, Եգիպտոս), եգիպտացի գրող-արձակագիր, լրագրող, քաղաքական գործիչ և լուսավորության նախարար (1937-1944), կրթությամբ իրավաբան և տնտեսագետ։ 


== Կենսագրություն ==
Հայկալը ծնվել է 1888 թվականին Քաֆր Գանամում (Մանսուրա, Դակահլիա)։ 1909 թվականին Կահիրեում իրավունքի բակալավրի աստիճան է ստացել, իսկ 1912 թվականին՝ Փարիզի Սորբոնի համալսարանում պոլիտէկոնոմիայի դոկտորի աստիճան։
Փարիզում սովորելու ժամանակ նա գրել է առաջին ամենաօրինակելի եգիպտական (և արաբական) վեպը՝ «Զայնաբը կամ Եգիպտոսի գյուղական կյանքի և բարքերի նկարները» (հրատարակվել է 1914 թվականին, ռուսերեն թարգմանվել է 1973 թվականին)։ Չնայած այն գրված է իրատեսական ձևով, բայց դա լիրիկական, տեղ-տեղ սենտիմենտալ ստեղծագործություն է, որը կառուցվել է եվրոպական նմուշներով, համակվում է ֆելլահների հանդեպ համակրանքով և պարունակում է բողոք նրանց անօրինության դեմ։
Վերադառնալով Եգիպտոս՝ զբաղվել է փաստաբանական, քաղաքական և դասախոսական գործունեությամբ։ 10 տարի աշխատել է որպես իրավաբան, ապա լրագրող։ 1910-ական թվականների երկրորդ կեսից մշակել է եգիպտական բացառիկության հայեցակարգը, սակայն ավելի ուշ անցել է ավանդական իսլամի դիրքորոշմանը, ինչը համընկել է Գիտության և արևմտյան քաղաքակրթության նկատմամբ Հայկալի հետաքրքրության անկման հետ։
1922 թվականին դարձել է Լիբերալ-սահմանադրականների կուսակցության առաջնորդներից մեկը։ 1922-1933 թվականներին գլխավորել է նրա «Աս Սիյասա» թերթի հրատարակությունը (որպես գլխավոր խմբագիր), իսկ 1943-1952 թվականներին՝ այդ կուսակցությունը (որպես նախագահ)։
1937 թվականին նա նշանակվել է Ներքին գործերի նախարարության պետական նախարար Մուհամադ Մահմուդ փաշայի երկրորդ կառավարությունում։ Այնուհետև 1937-1944 թվականներին եղել է Լուսավորության նախարար՝ իրականացնելով մի շարք բարեփոխումներ, ներառյալ ապակենտրոնացումը, կրթական գոտիների ստեղծումը և ուսումնական ծրագրերի ազգային կողմնորոշումը։ 1945-1950 թվականներին եղել է Սենատի պետնախարար և նախագահ։ Նրա վրա մեծ ազդեցություն են ունեցել Մուհամադ Աբդոյի, Ահմադ Լյուտֆի էլ Սայեդի և Կասիմ Ամինի համապարփակ բարեփոխումները։ Նրա հովանավորներից էր պատմաբան Հուսեյն Ֆաուզի Ան Նաջարը։
Վաղ իսլամի հերոսների մասին կենսագրական ստեղծագործությունների, այդ թվում մուսուլմանական աշխարհում հայտնի «Մուհամեդի կյանքը» (1929) ստեղծագործության հեղինակն է։ Հեղինակի գրական-քննադատական հոդվածներն ընդգրկվել են «Հեղափոխությունը գրականության մեջ» (1950) ժողովածուում, արևելքի և արևմուտքի գրողների մասին հայտնի ակնարկները՝ «Թարգմանություններ եգիպտացի և եվրոպացի գրողների ստեղծագործություններից» գրքում։ Հայկալի «Հիշողություններ եգիպտական քաղաքականության մասին» օրագրերը հրատարակվել են 1951-1953 թվականներին և համարվում են 20-րդ դարի Եգիպտոսի պատմության արժեքավոր աղբյուր։ «Այդպես է ստեղծվել» վեպում (1955), որտեղ «Արևելքի հոգևորականությունը» հակադրվում է «Եվրոպայի մերկանտիլիզմին», այն ժամանակվա եգիպտացի կնոջ ընտանեկան իրավական վիճակի խնդիրն է։
Հայկալը յոթ երեխաների հայր է՝ դոկտոր Աթեյի, Թահեի, դոկտոր Հուսեյնի, Հեդեյնի, Բահիգի, դոկտոր Ֆայզա Հայկալի և Ահմադի։ Դոկտոր Ֆայզան եգիպտագիտություն է դասավանդում Կահիրեի ամերիկյան համալսարանում։


== Ծանոթագրություններ ==


== Արտաքին հղումներ ==
Մուհամեդի կյանքը.
Չարենցավանի քաղաքային գրադարան

Չարենցավանի քաղաքային գրադարան, գրադարանային հաստատություն Կոտայքի մարզի Չարենցավան քաղաքում։ Գրադարանը գործում է Չարենցավանի 6-րդ թաղամասի 19-րդ շենքի առաջին հարկում։


== Պատմություն ==
Չարենցավանի քաղաքային գրադարանը հիմնադրվել է 1950-ական թվականներին։ Սկզբնական շրջանում այն գործել է որպես խրճիթ-ընթերցարան` 50 միավոր գրականությամբ։ Հետագայում, պայմանավորված քաղաքի բնակչության թվի աճով և կրթական մակարդակի բարձրացմամբ, ավելի մեծ գրադարաններ ունենալու անհրաժեշտություն է առաջացել։ Քաղաքում հիմնվել են մի քանի գրադարաններ, որտեղ բնակչությունը հնարավորություն է ունեցել բարձրացնելու իր մասնագիտական գիտելիքները և զբաղվել ինքնակրթությամբ։
1997 թվականին Չարեցավանի քաղաքային գրադարանը միավորվել է՝ իր մեջ ընդգրկելով նախկին թիվ 11 մանկական, թիվ 7 և թիվ 12 քաղաքային գրադարանների գրքային ֆոնդերը։ 2008 թվականին Չարեցավանի քաղաքային գրադարանը վերանվանվել է Չարեցավանի քաղաքային գրադարան ՀՈԱԿ-ի։
2010 թվականի սեպտեմբերի 8-ին վերաբացվել է Չարենցավանի քաղաքային գրադարանը։ ԱՄՆ դեսպանատան աջակցությամբ հիմնանորոգման էր ենթարկվել գրադարանի ցուցասրահը, ձեռք էր բերվել գույք և համակարգիչներ։


== Գրադարանային գործունեություն ==
Չարենցավանի քաղաքային գրադարանը քաղաքի և շրջակա գյուղերի ազգաբնակչության բոլոր շերտերի համար ապահովում է կրթության, ինքնազարգացման, բովանդակալից ժամանցի պայմաններ՝ ապահովելով քաղաքում մշակութային ակտիվություն։ Գրադարանն աշխատում է բացդարակային համակարգով և հագեցած է նորագույն տեխնիկայով՝ համակարգիչներով, հեռուստացույցով, DVD-ով, պատճենահանման սարքով և նոր գրականությամբ, ունի լուսավոր և ընդարձակ ընթերցասրահ, որտեղ պարբերաբար անց են կացվում բազմաբնույթ միջոցառումներ, սեմինարներ, գրական երեկոներ, ցուցահանդեսներ, թատերական և տիկնիկային ներկայացումներ։
Գրադարանն ակտիվ կերպով համագործակցում է քաղաքի նախակրթարանների, հանրակրթական դպրոցների, ինչպես նաև արվեստի և երաժշտական դպրոցների հետ։ 2013 թվականից գրադարանում գործում է նաև Ամերիկյան անկյուն։ Գրադարանում անցկացվում է անգլերենի, մաթեմատիկայի, հայոց լեզվի, նկարչության և ձևավորման անվճար դասընթացներ, որտեղ ընդգրկված են շուրջ 200 երեխա։ 2018 թվականի տվյալներով, գրքային ֆոնդը կազմում է շուրջ 43000, իսկ ընթերցողների թիվը մոտ 1300։


== Ծանոթագրություններ ==


== Արտաքին հղումներ ==
Չարենցավանի ամերիկյան անկյուն
Զուռնաչի

Զուռնաչի, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Խոլոդնոե (այլ կիրառումներ)

Խոլոդնոե, կարող է վերաբերել՝

Խոլոդնոե - գյուղ, Ուկրաինայի Դոնեցկի մարզի Նովոազովսկի շրջանում
Խոլոդնոե - գյուղ, Ուկրաինայի Խարկովի մարզի Բլիզնյուկովի շրջանում
Խոլոդնոե - գյուղ, Ուկրաինայի Սումիի մարզի Նեդրիգայլովի շրջանում
Խոլոդնոե - գյուղ, Ուկրաինայի Սումիի մարզի Ռոմնիի շրջանում
Մահթումկուլիի հուշարձան (Աստրախան)

Մահթումկուլի Ֆրագիի հուշարձան (ռուս.՝ Памятник Махтумкули Фраги), հուշարձան Ռուսաստանի Աստրախան քաղաքում։ Նվիրված է թուրքմեն բանաստեղծ, մտածող, փիլիսոփա, թուրքմենական գրականության դասական Մահթումկուլի Ֆրագիին (1733-1783)։ Տեղադրվել է 2009 թվականին՝ Լենինյան շրջանում՝ Աստրախանի պետական համալսարանի դիմաց գտնվող «Ուսանողական» պուրակում։


== Պատմություն ==
Հուշարձանը տեղադրվել է Աստրախանի մարզի նահանգապետ Ալեքսանդր Ժիլկինի առաջարկով։ Հուշարձանի հեղինակն է թուրքմեն հայտնի քանդակագործ Սարագթ Բաբաևը։ Հուշարձանը նվեր է Աստրախան քաղաքին։ Հուշարձանը բացվել է 2009 թվականի մայիսի 15-ին, Աստրախանի մարզի նահանգապետ Ալեքսանդր Ժիլկինի, Թուրքմենստանի մշակույթի նախարար Գուլմիրաթ Միրադովի գլխավորած պատվիրակության, ինչպես նաև թուրքմենական համանքի ներկայացուցիչների մասնակցությամբ։
Մաքթումկուլի Ֆրագին 18-րդ դարի թուրքմեն բանաստեղծ է, մտածող, փիլիսոփա և թուրքմենական գրականության դասական։ Մահթումկուլիի կյանքի մասին տեղեկությունները շատ սուղ են։ Միակ աղբյուրը ժողովրդական ավանդություններն ու նրա իսկ բանաստեղծություններն են։ Թուրքմենստանում նրան պաշտում են նույն կերպ, ինչպես Ալեքսանդր Պուշկինին Ռուսաստանում։ Հենց այդ պատճառով է, որ Մահթումկուլիի հուշարձանը տեղադրվել է այս քաղաքում, քանի որ Աստրախանում է ապրում Ռուսաստանում թուրքմենական խոշորագույն համայնքներից մեկը։
Սա Թուրքմենստանի ամենահարգված բանաստեղծի ու մտածողի երկրորդ հուշարձանն է Ռուսաստանում։ Առաջին հուշարձանը բացվել է 2008 թվականի մայիսին Ռուսաստանի Դաշնության Ստավրոպոլի երկրամասի Բլագոդարնենսկի շրջանի Էդելբայ թուրքմենական գյուղում։


== Ծանոթագրություններ ==
Որմիզդ-Պերոժ

Որմիզդ-Պերոժ, գավառ Մեծ Հայքի Փայտակարան նահանգի կազմում։


== Այլ անվանումներ ==
Մատենագրության մեջ գավառը հիշվում է Որմիզդպերոժ, որմզդպերոժ, որմզդփերուժ, որմզդան անվանումներով։


== Տես նաև ==
Մեծ Հայքի վարչական բաժանում
Ռուսահայ երաժշտություն

Ռուսաստանում կադրերի պատրաստման կարևոր օջախներ էին Մոսկվայի Լազարյան ճեմարանը, ինչպես և Մոսկվայի ու Սանկտ Պետերբուրգի կոնսերվատորիաները, որտեղ սովորել են նաև հայ երաժիշտներ, երգիչներ Սոֆյա Ակիմովան, Նադեժդա Պապայանը, Բեգլար Ամիրջանյանը, Մագդալինա Գենջյանը, Արշակ Կոստանյանը, ջութակահար Հ. Նալբանդյանը և ուրիշներ։ 19-րդ դարի 2-րդ կեսին 20-րդ դարի սկզբին Քրիստափոր Կարա-Մուրզան, Ալեքսանդր Սպենդիարյանը, Մակար Եկմալյանը, Ռոմանոս Մելիքյանը, Գրիգոր Սյունին, Նիկողայոս Տիգրանյանը և ուրիշներ օգտագործել են ռուսական օպերային ստեղծագործության փորձը։ Կոմպոզիտորներ Ն. Կլենովսկին, Ե. Իպոլիտով-Իվանովը և ուրիշներ ձայնագրել, մշակել և իրենց երկերում օգտագործել են հայկական ժողովրդական, ազգ-հայրենասիրական և գուսանական երգեր։ Ռուս բանաստեղծների խոսքերով վոկալ ստեղծագործություններ են գրել Գ. Գորդանյանը և Ա. Սպենդիարյանը։ Մոսկվայի հայ մշակույթի տան (1921 թ.) երաժշտական ստուդիան մեծապես նպաստել է հայ երաժշտության տարածմանը և կադրերի պատրաստմանը, այստեղ են ուսանել կոմպոզիտորներ Ալեքսանդր Հարությունյանը, Առնո Բաբաջանյանը, Եղվարդ Միրզոյանը, էդուարդ Բաղդասարյանը, Ադամ Խուդոյանը, բալետմայստերներ Մաքսիմ Մարտիրոսյանը, Ազատ Ղարիբյանը, բալետի արտիստներ Թերեզա Գրիգորյանը, Վանուշ Խանամիրյանը, երգիչներ Ս. Դավթյանը, Սերգեյ Գալստյանը և ուրիշներ։ 1910-1916 թթ. գործել է Մոսկվայի հայ խմբերգային ընկերությունը (հիմն.՝ Ե. Բաղդասարյան), 1922 թ. ստեղծվել է Հայ երաժշտական կոլեկտիվը (նախագահ՝ Գևորգ Բուդաղյան)։ 1924 թ. կազմակերպվել է լարային քառյակը (1932 թ.՝ Կոմիտասի անվան), որն իր գործունեությունը շարունակում է Երևանում։ Քառյակի հետ ելույթներ են ունեցել դաշնակահարներ Սվյատոսլավ Ռիխտերը, էմիլ Գիլելսը, կոմպոզիտոր, դաշնակահար Դմիտրի Շոստակովիչը և ուրիշներ։ Մոսկվայում են ստեղծագործել դիրիժոր Ալեքսանդր Մելիք-Փալահը, կոմպոզիտորներ Առնո Բաբաջանյանը, Միքայել Թարիվերդիևը, Դավիթ Թուխմանովը, Արամ, Կարեն և էմին Խաչատրյանևերը, Սերգեյ Բալասանյանը, էդվարդ Խադագորտյանը, Ալեքսանդր Փիրումովը, Գեորգի Գարանյանը, երգիչներ Պավել, Ռուբեն, Կարինե և Ռուզաննա Լիսիցյանները, Զարուհի Դոլուխանյանը, Սարատովի, Սվերդլովսկի օպերային թատրոններում է երգել Լ. Իսեցկին։ Ռուսաստանում են ապրել և ստեղծագործել Նադեժդա-Շողակաթ Սիմոնյանը, Ալեքսանդր Մնացականյանը, Արկադի Աղաբաբովը և ուրիշներ։ Ռուսական էստրադայի երգիչներից են Իգոր Սարուխանովը, Ռոքսանա Բաբայանը, Իրինա Օտիևան, Իրինա Ալեգրովան, Վյաչեսլավ Դոբրինինը և ուրիշներ։
(2392) Ջոնաթան Մյուրեյ

(2392) Ջոնաթան Մյուրեյ (անգլ.՝ Jonathan Murray), աստերոիդ աստերոիդների հիմնական գոտում։ Հայտնաբերվել է 1979 թվականի հունիսի 25-ին Էլեանորա Հելինի և Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,344269 ա. մ., առավելագույնը մոտենում է 1,984 ա. մ. հեռավորության վրա և հեռանում 2,7045 ա. մ.։ Արեգակի շուրջ մեկ ամբողջական պտույտ է կատարում 1311,02 երկրային օրվա ընթացքում, իր ուղեծրով շարժվելով միջինում 0,274595 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,37° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2392) Ջոնաթան Մյուրեյ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վելիկիե Բուդկի (այլ կիրառումներ)

Վելիկիե Բուդկի, կարող է վերաբերել՝

Վելիկիե Բուդկի - գյուղ, Ուկրաինայի Սումիի մարզի Նեդրիգայլովի շրջանում
Վելիկիե Բուդկի - գյուղ, Ուկրաինայի Սումիի մարզի Ռոմնիի շրջանում
Believe (ալբոմ, Ջասթին Բիբեր)

Անվան այլ կիրառումների համար տե՛ս՝ Believe (այլ կիրառումներ)Believe (հայերեն՝ Հավատա), կանադացի երգիչ Ջասթին Բիբերի երրորդ ստուդիաական ալբոմը, որ թողարկվել է 2012 թվականի հունիսի 19-ին ԱՄՆ-ում։


== Սինգլներ ==
2012 թվականի փետրվարի 22-ին Բիբերն իր թվիթերյան էջում հայտարարել է, որ իր հաջորդ՝ Believe ստուդիական ալբոմի առաջին սինգլը կթողարկվի 2012 թվականի մարտին։
2012 թվականի մարտի 1-ին Բիբերը հայտնվել է «The Ellen DeGeneres Show»-ում և հայտնել, որ առաջին սինգլը կդառնա «Boyfriend» երգը, և այն կթողարկվի մարտի 26-ին։
2012 թվականի մարտի 7-ին Բիբերը հայտարարել է, որ մայիսի 11-ին՝ Մայրերի օրը, նա կթողարկի ևս մեկ սինգլ՝ «Turn to You»: Ջասթինը ավելացրել է, որ երգի բոլոր եկամուտները կգնան միայնակ մայրերին։ Սակայն ալբոմում այդ երգը չի լինի։


== Երգացանկ ==


== Հիթ-շքերթներ և հավաստագրեր ==


== Թողարկման պատմություն ==


== Ծանոթագրություններ ==
Միխայիլ Բեկետով

Միխայիլ Ալեքսանդրովիչ Բեկետով (ռուս.՝ Михаил Александрович Бекетов, մարտի 16, 1976(1976-03-16), Ստուպինո, Մոսկվայի մարզ, ՌԽՖՍՀ, ԽՍՀՄ), ռուս վոլեյբոլիստ, անկյունագծային։ Հասակը` 199 սմ։ Հիմնականում հանդես է եկել մերձմոսկովյան Օդինցովո քաղաքի «Իսկրա» և Օրենբուրգի «Նեֆտյանիկ» թիմերում։ 2001/2002 տարեշրջանում ճանաչվել է Ռուսաստանի վոլեյբոլի բարձրագույն խմբի առաջնության լավագույն խաղացող։ Ներկայումս Օդինցովոյի «Իսկրա» թիմի գլխավոր մարզիչն է։


== Մարզական նվաճումներ ==
Ռուսաստանի վոլեյբոլի բարձրագույն խմբի առաջնության արծաթե մեդալակիր - 2002/03, 2007/08 և բրոնզե մրցանակակիր - 1998/99, 1999/2000,  2000/2001,  2005/2006, 2006/2007, 2008/2009
Ռուսաստանի գավաթակիր - 2002|2002
Եվրոպայի չեմպիոնների լիգայի արծաթե մեդալակիր - 2003/04
Եվրոպայի վոլեյբոլի կոնֆեդերացիայի գավաթի խաղարկության արծաթե (2005/06) և բրոնզե (2002/03) մրցանակակիր
Եվրոպայի թոփ-ակումբների մարտահրավերի գավաթի խաղարկության բրոնզե մեդալակիր - 2006/07
Անդրեյ Կուզնեցովի անվան մրցանակի դափնեկիր - 2002
Ռուսաստանի վոլեյբոլի տղամարդ աստղերի մրցախաղի մասնակից - 2009


== Ծանոթագրություններ ==


== Արտաքին հղումներ ==
Անձի պրոֆիլը
Բուա լե Պառնի

Բուա լե Պառնի (ֆր.՝ Bois-lès-Pargny), համայնք Ֆրանսիայի Հանրապետության Պիկարդիայի երկրամասի Էնայի գավառում։ Ըստ 2010 թվականի մարդահամարի տվյալների, համայնքի բնակչությունը կազմում է 183 մարդ։
Համայնքի փոստային ինդեքսը՝ 02270: Բնակավայրը գտնվում է UTC+1, իսկ ամռանը՝ UTC+2 ժամային գոտում։


== Բնակչություն ==
Ըստ 2010 թվականի մարդահամարի տվյալների, համայնքի բնակչությունը կազմում է 183 մարդ։


== Տես նաև ==
Ֆրանսիա
Էնայի գավառ


== Ծանոթագրություններ ==


== Արտաքին հղումներ ==
Ֆրանսիայի վիճակագրության ազգային ինստիտուտ — Բուա լե Պառնի (ֆր.)
Միլս շրջան (այլ կիրառումներ)

Միլս շրջան, կարող է վերաբերել՝

Միլս շրջան - ԱՄՆ Այովա նահանգի 99 վարչական միավորներից մեկը
Միլս շրջան - ԱՄՆ Տեխաս նահանգի 254 վարչական միավորներից մեկը
(5354) Հիսայո

(5354) Հիսայո (անգլ.՝ Hisayo), աստերոիդ աստերոիդների հիմնական գոտում։ Հայտնաբերվել է 1990 թվականի հունվարի 30-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 3,191281 ա. մ., առավելագույնը մոտենում է 3,0205 ա. մ. հեռավորության վրա և հեռանում 3,3621 ա. մ.։ Արեգակի շուրջ մեկ ամբողջական պտույտ է կատարում 2082,31 երկրային օրվա ընթացքում, իր ուղեծրով շարժվելով միջինում 0,172885 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,91° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5354) Հիսայո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սաղավարտուկ

Սաղավարտուկ (լատ.՝ Scutellaria), պնակախոտ, խուլեղինջազգիների (շրթնածաղկավորներ) ընտանիքի բազմամյա խոտաբույսերի կամ կիսաթփերի ցեղ։ Հայտնի է մոտ 300 (այլ տվյալներով՝ 150) տեսակ։


== Հայաստանում ==
Հայաստանում՝ 3 տեսակ՝

Սաղավարտուկ արևելյան (S.orientalis),
Սղավարտուկ ամենաբարձր (S.altissima)
Սաղավարտուկ սովորական (S.galericulata)։Տարածված է Արագածոտնի, Շիրակի, Լոռու, Տավուշի, Գեղարքունիքի, Սյունիքի մարզերի ստորին և միջին լեռն, գոտիներում, Երևանի շրջակայքում։ Աճում է խոնավ մարգագետիններում, ճահիճներում, մացառուտներում, բացատներում, գետափերին։


== Կենսաբանական նկարագիր ==
Ցողունի բարձրությունը 75 (100) սմ է։ Տերևները հակադիր են, տարբեր ձևերի, ամբողջաեզր կամ ատամնաեզր։ Ծաղիկները մեկական են՝ ծածկող տերևների ծոցերում, կապտասպիտակավուն, կապտամանուշակագույն, դեղին։
Ծաղկում է մայիս-հուլիսին։
Պտուղը չորս միասերմ տափակ, գնդաձև կամ ձվաձև, հիմնականում թավոտ ընկուզիկ է։


== Նշանակություն ==
Դեղաբույս է. պարունակում է Եթերայուղեր, ալկալոիդներ, աղաղանյութեր, ֆլավոնիղներ, վիտմաին C, ներկանյութ։
Պատրաստուկներն օգտագործում են սիրտանոթային հիվանդությունների, սակավարյունության, մալարիայի ժամանակ, նաև որպես խորխաբեր միջոց։ Մեղրատու է։


== Դասակարգում ==


=== Տեսակներ ===
Համաձայն Կյուի Բուսաբանական այգու տվյալների հաշվում են ավելի քան 460 տեսակ, նրանցից մի քանիսը։


=== Տաքսոնոմիա ===
Սաղավարտուկի դասը մտնում է Scutellarioideae ենթաընտանիքի, Lamiaceae ընտանիքի և ենթակարգի Lamiales մեջ։


== Ծանոթագրություններ ==


== Գրականություն ==
Юзепчук С. В. Род 1244. Шлемник — Scutellaria L. // Флора СССР. В 30 т. / Начато при руководстве и под главной редакцией акад. В. Л. Комарова; Ред. тома Б. К. Шишкин и С. В. Юзепчук. — М.—Л.։ Изд-во АН СССР, 1954. — Т. XX. — С. 72—225. — 556 с. — 2700 экз.
Род 4. Шлемник — Scutellaria L. // Деревья и кустарники СССР. Дикорастущие, культивируемые и перспективные для интродукции. / Ред. тома С. Я. Соколов. — М.—Л.։ Изд-во АН СССР, 1962. — Т. VI. Покрытосеменные. Семейства Логаниевые — Сложноцветные. — С. 58—59. — 380 с. — 2400 экз.


== Արտաքին հղումներ ==
http://flower.onego.ru/other/scutella.html
«Scutellaria L. (skullcap)»։ The PLANTS Database։ United States Department of Agriculture 
Scutellaria images. MorphBank.
Վանք (Երզնկայի գավառ)

Անվան այլ կիրառումների համար տե՛ս՝ Վանք (այլ կիրառումներ)Վանք, գյուղ Արևմտյան Հայաստանում, Էրզրումի վիլայեթի Երզնկայի գավառում։ Գտնվում էր Եփրատի աջ կողմի վտակներից մեկի ձախ ափին, լեռնալանջի վրա, Երզնկա քաղաքից 18 կմ հյուսիս-արևմուտք։


== Պատմամշակութային կառույցներ ==
Վանքն ուներ հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
(5670) Ռոսսթեյլոր

(5670) Ռոսսթեյլոր (անգլ.՝ Rosstaylor), աստերոիդ աստերոիդների հիմնական գոտում։ Հայտնաբերվել է 1985 թվականի նոյեմբերի 7-ին Կարոլին Շումեյկերի և Յուջին Շումեյկերի կողմից Պալոմարում։
Միջին հեռավորությունը Արեգակից կազմում է 3,177332 ա. մ., առավելագույնը մոտենում է 2,8321 ա. մ. հեռավորության վրա և հեռանում 3,5225 ա. մ.։ Արեգակի շուրջ մեկ ամբողջական պտույտ է կատարում 2068,68 երկրային օրվա ընթացքում, իր ուղեծրով շարժվելով միջինում 0,174024 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 19,86° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5670) Ռոսսթեյլոր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ժեկոդա

Ժեկոդա (ռուս.՝ Каралазургер), գետ Ռուսաստանում, հոսում է Դաղստանի Հանրապետությունում։ Գետաբերանը տեղակայված է Խզան օր գետի ձախ ափին՝ 17 կմ հեռավորության վրա։ Գետի երկարությունը 24 կմ է, ավազանի տարածքը 113 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Սուլակ գետնի ակունքն է մինչև Չիրկեյսկի հիդրոհանգույց, գետի ենթաավազանը բացակայում է։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07030000112109300000896
Հիդրոլոգիական ուսումնասիրությունների կոդը - 109300089
Ավազանի կոդը - 07.03.00.001
Հիդրոլոգիական ուսումնասիրությունների հատորի համարը - 09
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մաքաստոռնա

Մաքաստոռնա (իտալերեն՝ Maccastorna)` կոմունա Իտալիայում, գտնվում է Լոմբարդիա մարզի Լոդի գավառում։
Բնակչությունը կազմում է 60  մարդ (2008 թվականի տվյալներով)։ Խտությունը՝ 12 մարդ/կմ²։ Տարածքը՝  5 կմ²։ Էլեկտրոնային փոստ` 26843։ Հեռախոսային կոդ՝0377։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս. 0377 60634
Էլեկտրոնային փոստ.maccastorna@tiscalinet.it


== Արտաքին հղումներ ==
http://www.istat.it/
http://www.istat.it/en/


== Ծանոթագրություններ ==
Ապարների ռադիոակտիվություն

Ապարների ռադիոակտիվություն, ուրանի և թորիումի խմբերի ռադիոակտիվ տարրերի ու նրանց տրոհման նյութերի, ինչպես նաև ռադիոակտիվ կալիումի (К40) և կապարի (Pb87) առկայությունն ապարներում։ Բնական մյուս ռադիոակտիվ տարրերի պարունակությունը էապես չի ազդում ռադիոակտիվության վրա։ Գլխավոր ռադիոակտիվ տարրերի միջին պարունակությունը առավել տարածված ապարներում (գ/տ) հետևյալնէ։

Բյուրեղային ապարներում ռադիոակտիվ տարրերը ներկա են մասամբ ուղեկից միներալների կազմում, մասամբ էլ՝ «ազատ տոմների» ձևով։ Նստվածքային ապարներում ռադիոակտիվ տարրերի պարունակությունը կախված է նրանց ծագումից։ Կավերը, որպես կանոն, առավել ռադիոակտիվ են։ Նվազագույն ռադիոակտիվություն ունեն աղային նստվածքները՝ գիպսը, քարաղը, բացառությամբ կալիումական աղեփ։ Ռադիոակտիվ տարրերի կուտակումները ապարներում սովորաբար մեծ չեն, սակայն երբեմն, հատկապես նստվածքային ապարներում, տասնյակ և հարյուրավոր անգամ գերազանցում են միջին մեծություններին՝ կլարկներին։
30000 և ավելի միավոր հավաքած NBA բասկետբոլիստների ցանկ

Ստորև ներկայացված ցանկում ներկայացված են այն բասկետբոլիստները, որոնք NBA-ի կարիերայի պարբերական առաջնությունների ընթացքում հավաքել են ավելի քան 30 000 միավոր։


== Ցանկի լեգենդա ==


== Ցանկ ==
Ըստ 2019 թվականի մարտի 8-ի տվյալների


== Ծանոթագրություններ ==


== Արտաքին հղումներ ==
«NBA & ABA Career Leaders and Records for Points»։ basketball-reference.com (անգլերեն)։ Sports Reference LLC։ Արխիվացված է օրիգինալից 2011-02-25-ին։ Վերցված է 2018-12-20 
«Naismith Memorial Basketball Hall of Fame» (անգլերեն)։ Hoophall.com
Օվերի դաշտեր

«Օվերի դաշտեր» (անգլ.՝ Plain near Auvers), հոլանդացի նկարիչ, պոստիմպրեսիոնիզմի և էքսպրեսիոնիզմի ներկայացուցիչ Վինսենթ վան Գոգի նկարներից։ Այս ստեղծագործությունը հեղինակը վրձնել է 1890 թվականին։ Յուղաներկով կտավի չափերն են 73.5 × 92.0 սմ։
Այսօր «Օվերի դաշտեր» ստեղծագործությունը պահպանվում և ցուցադրվում է Նոր պինակոտեկում (Մյունխեն, Գերմանիա)։


== Պատմություն ==
1890 թվականի մայիսին Վինսենթ վան Գոգը Սեն Ռեմի դը Պրովանսից տեղափոխվում է Փարիզից հյուսիս գտնվող Օվեր սյուր Ուազ բնակավայր։ «Օվերի դաշտեր» ստեղծագործությունը Վինսենթ վան Գոգը նկարել է հենց Օվեր սյուր Ուազում՝ 1890 թվականին։


== Նկարագիր ==
Հունիսի 17-ից 27-ն ընկած ժամանակահատվածում նկարիչը վրձնել է շուրջ տասներեք նկար՝ 50 × 100 սմ կտավների վրա, որտեղ պատկերել էր Օվերի շրջակայքի դաշտերն ու այգիները։


== Ծանոթագրություններ ==
Հովտաշատի պատմության և մշակույթի անշարժ հուշարձանների ցանկ (Արարատի մարզ)

Այս հոդվածը ներկայացնում է Արարատի մարզի Հովտաշատ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 1 հուշարձան (1 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Խարբալանի

Խարբալանի, գյուղ Արևմտյան Հայաստանում, Էրզրումի վիլայեթի Կարաքիլիսայի գավառակում։ Գտնվում էր Արածանիի աջ կողմի վտակ Մանգեսար գետի Դարաբի գետ վտակի ակունքների տարածում, Կարաքիլիսա քաղաքից 25 կմ հյուսիս։
Խարբալանիից 1 կմ հարավ կար ձմեռանոց։


== Բնակչություն ==
XX դարի սկզբին ուներ 25 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
(526) Ջենա

(526) Ջենա (անգլ.՝ Jena), աստերոիդ աստերոիդների հիմնական գոտում։ Հայտնաբերվել է 1904 թվականի մարտի 14-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 3,122671 ա. մ., առավելագույնը մոտենում է 2,695 ա. մ. հեռավորության վրա և հեռանում 3,5503 ա. մ.։ Արեգակի շուրջ մեկ ամբողջական պտույտ է կատարում 2015,52 երկրային օրվա ընթացքում, իր ուղեծրով շարժվելով միջինում 0,178614 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,17° անկյուն։
Ջենա աստերոիդը պատկանում է Ֆեմիսի աստերոիդների ընտանիքին, որի մեջ ներառված են այս պահին հայտնի 535 անդամներ։ Ընտանիքի ներքին սահմանը անցնում է 3,08 ա. մ., իսկ արտաքին սահմանը՝ 3,24 ա. մ. հեռավորության վրա։
Ըստ Տոլենի սպեկտրալ դասակարգման պատկանում է B դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(526) Ջենա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էրմիստու (լիճ)

Էրմիստու լիճ (էստ․՝ Ermistu järv, հայտնի է նաև Տիստամաա լիճ անունով), Էստոնիայի հարավ-արևմուտքում գտնվող 449.5 հա մակերեսով լիճ։ Վարչականորեն պատկանում է Պյարնումաա նահանգի Տիստամաա շրջանի Էրմիստու գյուղի տարածքին։


== Տեղադրություն ==
Էրմիստուն պատկանում է Պյարնուսյան ենթաավազանին։
Լճի արևելյան ափին գտնվում է Էրմիստու գետը, հարավային ափին՝ Տիստամաա ավանը։
Ջրավազանի ջրատարածություն մտնում է Տիգելա-Էրմիստու որսարգելոցի տարածքի մեջ (Tõhela-Ermistu hoiuala)։ Լճում պահպանվում է քարարծվի մշտական բնակության տեղանքը։


== Նկարագրություն ==
Լճի ընդհանուր մակերեսը 454.3 հա է (Էստոնիայի խոշոր լճերի ցանկում 9-րդն է), ջրային մակերևույթի մակերեսը՝ 449.5 հեկտար, լճում գտնվող 14 կղզիների մակերեսը՝ 4.8 հա։ Ջրավազանի երկարությունը 4 070 մետր է, լայնությունը՝ 1 750 մ։ Ամենախոր տեղը 2.9 մետր է, միջին խորությունը՝ 1.3 մ։ Ափագծի երկարությունը 21 779 մետր է։ Ջրահավաք ավազանի մակերեսը 32.3 կմ²։ Ջրափոխանակությունը կատարվում է տարին 2 անգամ։


== Ծանոթագրություններ ==


== Արտաքին հղումներ ==
"Эрмисту järv" Archived 2012-03-24 at the Wayback Machine. (էստոներեն)
Բուժերովո

Բուժերովո (ռուս.՝ Бужерово), գյուղ Ռուսաստանի Նիժնի Նովգորոդի մարզի Պավլովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
LSD (ալբոմ)

Labrinth, Sia & Diplo Present… LSD (առավել հայտնի է որպես LSD), LSD երաժշտական խմբի դեբյուտային ստուդիական ալբոմը։ Սկզբում Columbia Records-ը պլանավորել է ալբոմը թողարկել 2018 թվականի նոյեմների 2-ին, սակայն թողարկման օրը տեղափոխվել է 2019 թվականի ապրիլի 12-ին։


== Պատմություն ==
LSD-ն Լաբիրինթից, ավստրալիացի երգչուհի ու երգահան Սիայից և ամերիկացի պրոդյուսեր Դիպլոյից կազմված սուպերխումբ։ Այն ստեղծվել է 2018 թվականի մարտի 11-ին։ Դիպլոն խմբի կազմավորման մասին հայտարարել է Instagram-ի իր էջում՝ հրապարակելով LSD գրառումով կասետայի նկար։


== Սինգլներ ==
2018 թվականի մայիսի 3-ին թողարկվել է «Genius» սինգլը, որը դարձել է խմբի և ալբոմի դեբյուտային սինգլը։ 2018 թվականի հունիսի 19-ին երգն արդեն հայտնվել է ԱՄՆ-ի ալտերնատիվ ռադիոկայաններում։ Երգը հայտնվել է EA Sports-ի FIFA 19 համակարգչային խաղում։ «Audio» երգը դարձել է ալբոմի երկրորդ սինգլը։ Ստեղծագործությունը թողարկվել է 2018 թվականի մայիսի 10-ին, իսկ հունիսի 26-ին թողարկվել է ժամանակակից հիթերի ռադիոյում։ Երրորդ սինգլը՝ «Thunderclouds», թողարկվել է 2018 թվականի օգոստոսի 9-ին։ Երգն օգտագործվել է Samsung Galaxy Note 9-ի ներկայացման ժամանակ որպես հիմնական թեմա՝ 2018 թվականի օգոստոսի 9-ին Նյու Յորքում կայացած «Samsung» ընկերության նորացումների ամենամյա շնորհանդեսին։ 2018 թվականին թողարկվել է ալբոմի չորրորդ սինգլը՝ «Mountains»։ «No New Friends» խորագիրը կրող հինգերորդ սինգլը թողարկվել է 2019 թվականի մարտի 14-ին1։


== Երգացանկ ==
iTunes-ի տվյալներով։

մեկնաբանություններ

^[a] նշված է որպես համապրոդյուսեր
^[d] նշված է որպես հավելյալ պրոդյուսեր


== Հիթ-շքերթներ ==


== Ծանոթագրություններ ==
Աբիսալ զոնա

Աբիսալ զոնա (հունարեն՝ άβυσσος անհատակ), ծովային ամենամեծ խորությունների զոնա՝ սկսած 2 կմ-ից։ Օվկիանոսի ավելի քան 6 կմ է խորության մարզերն առանձնացվում են որպես գերաբիսալ զոնա։ Աբիսալ զոնային հատուկ է ջրի ծայրաստիճան դանդաղ շարժումը, կայուն ջերմաստիճանը (մոտ 0°), խտությունն ու աղիությունը։ Աբիսալ զոնայի կենդանիները կամ կույր են, կամ ունեն խոշոր աչքեր։ Ջրում լրիվ բացակայում է արևի լույսը, շատ օրգանիզմներ լույս են արձակում։ Բուսականությունից կան միայն բակտերիաներ և սապրոֆիտային ջրիմուռներ։
Բովանդակություն և ձև

Բովանդակություն և ձև, գրական-գեղարվեստական ստեղծագործության` անխզելիորեն իրար հետ կապված կողմերը։


== Բովանդակություն ==
Գեղարվեստական երկի բովանդակությունը իրականության այն երևույթներն են, որոնք պատկերվել և գնահատվել են որոշակի գաղափարական դիրքերից։ Հետևաբար, բովանդակության մեջ մտնում են և՛ նրա մեջ արտացոլված կենսական փաստերն ու հարցերը, այսինքն` ստեղծագործության թեման, և՛ նրա մեջ արտահայտված գնահատականներն ու ընդհանրացումները, այսինքն՝ գաղափարը։ Այսպիսով, գեղարվեստական ստեղծագործության բովանդակությունը նրա թեմայի և գաղափարի միասնությունն է կամ՝ թեմատիկ-գաղափարական հիմքը։


== Ձև ==
Գեղարվեստական ձևը պատկերման և արտահայտչական այն բոլոր միջոցների ամբողջությունն է, որոնք ծառայում են բովանդակության մարմնավորմանը։ Թեման և գաղափարը գեղարվեստական իրացում են գտնում կերպարների, նկարագրությունների, դեպքերի և այդ ամենի միավորման եղանակների մեջ։
Գեղարվեստական ձևի հասկացության մեջ, նախ, մտնում է տվյալ երկի կոմպոզիցիան, այսինքն՝ նրա բազմազան պատկերների, մասերի դասավորությունը, փոխադարձ կապն ու կառուցվածքը։ Պատմողական և դրամատիկական երկերում բովանդակության մարմնավորման կարևորագույն միջոցներից մեկը դեպքերի ընթացքն է, նրանց շաղկապման և զարգացման արվեստը (սյուժե)։ Ձևի մասին խոսելիս պետք է անպայման նկատի ունենալ տվյալ ստեղծագործության լեզվի և ոճի բնորոշ գծերը, ինչպես նաև՝ ժանրային առանձնահատկությունները (այսինքն այն, թե այդ երկի մեջ ինչպես են արտահայտվել վեպի, պոեմի, կատակերգության կամ մեկ այլ ժանրի բնորոշ գծերը)։ Իսկ չափածո ստեղծագործության մեջ այդ բոլորին ավելանում են նաև նրա տաղաչափական կառուցվածքի՝ ռիթմի, բանաստեղծական չափի, հանգավորման, բանաստեղծական հնչյունաբանության յուրահատկությունները։


== Ամփոփում ==
Գրական-գեղարվեստական ստեղծագործության բովանդակությունն ու ձևը կազմում են անխզելի միասնություն։ Դրանք անհնար է բաժանել իրարից։

Այդ միասնության մեջ առաջնությունը պատկանում է բովանդակությանը. թեման և գաղափարն են պայմանավորում գրական երկի պատկերների բնույթը, մասերի դասավորությունն ու կառուցվածքը, ժանրի ընտրությունը, լեզվի և տաղաչափության յուրահատուկ գծերը։ Իր հերթին՝ գեղարվեստական ձևի կատարելության աստիճանից խոշոր չափով կախված է այն, թե որքանով խոր և տպավորիչ կբացահայտվի երկի բովանդակությունը։ Բարձրարժեք ստեղծագործության մեջ գաղափարն ու թեման մարմնավորվում են կատարյալ ձևի մեջ։


== Աղբյուրներ ==
Էդ. Ջրբաշյան, Հ. Մախչանյան, Գրականագիտական բառարան, էջ 58
Սերգեևկա (գյուղ, Ուգրանսկի շրջան)

Անվան այլ կիրառումների համար տե՛ս՝ ՍերգեևկաՍերգեևկա (ռուս.՝ Сергеевка), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շիշկինսկի

Շիշկինսկի (ռուս.՝ Шишкинский, ադըղե.՝ Шишкинскэр), խուտոր Ռուսաստանի Դաշնության Ադըղեայի Հանրապետության Գիագինսկայայի շրջանի կազմում։


== Բնակչություն ==
Խուտորի բնակչության թվաքանակը 2019 թվականի դրությամբ կազմում է 43 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կիլոմանի

Կիլոմանի (էստ․՝ Kilomani), գյուղ Էստոնիայի Վիրումաա նահանգի Հաանյա շրջանում։
2011 թվականի տվյալներով գյուղում բնակվում էր 8 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Փոքր սար

Փոքր սար, բլուր է Ագուլիս քաղաքի Խցաձոր թաղամասում, Ագուլիս գետի աջ ափին, Նախիջևանի դաշտից հարավ։ Այն ոչ մեծ մի հարթությունից մոտ 150 մ բարձրացող քառաժայռ է։ Այս սարի հյուսիսարևմտյան ստորոտում կառուցված է Սուրբ Հակոբ Հայրապետ ոչ մեծ եկեղեցին։


== Ծանոթագրություններ ==